Diari Oficial de la Generalitat Valenciana


Sumari del DOGV 5257, del 12-05-2006 (2006/5420)

RESOLUCIÓ de 2 de maig de 2006, del director general de Recursos Humans de la Conselleria de Sanitat, per la qual es modifica la Resolució de 2 de juliol de 2004, per la qual es declara en situació d'expectativa de destinació els aspirants que han superat el concurs oposició, del procés extraordinari de consolidació d'ocupació per a la selecció i provisió de places de metges d'urgència hospitalària dependents de la Conselleria de Sanitat i per la qual s'obri novament el termini de quinze dies hàbils per a la participació en la convocatòria publicada per Resolució de 15 de setembre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació de l'esmentada categoria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5257

Data del DOGV
:   12-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/5420


Organisme emissor
:   Conselleria de Sanitat

Tipus de document
:   Resolució

RESOLUCIÓ de 2 de maig de 2006, del director general de Recursos Humans de la Conselleria de Sanitat, per la qual es modifica la Resolució de 2 de juliol de 2004, per la qual es declara en situació d'expectativa de destinació els aspirants que han superat el concurs oposició, del procés extraordinari de consolidació d'ocupació per a la selecció i provisió de places de metges d'urgència hospitalària dependents de la Conselleria de Sanitat i per la qual s'obri novament el termini de quinze dies hàbils per a la participació en la convocatòria publicada per Resolució de 15 de setembre de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació de l'esmentada categoria. [2006/X5420]  
En execució de la Sentència ferma 53/05 del Jutjat Contenciós Administratiu número Set de València, per la qual s'estima parcialment el recurs contenciós administratiu 414/04 promogut per Maria Luisa Reynoso Rodríguez, contra les Resolucions de 3 i 15 de juny de 2004 del director general de Recursos Humans, per les quals es declara la pèrdua de dret de la interessada de participació en el procés extraordinari de consolidació d'ocupació per a la selecció i provisió de places de metges d'urgència hospitalària de les institucions sanitàries dependents de la Conselleria de Sanitat, convocat per l'Orde de 23 de setembre de 2003, de la Conselleria de Sanitat.  
Vista l'Orde de 23 de setembre de 2002, de la Conselleria de Sanitat, per la qual es convoca procés extraordinari de consolidació d'ocupació per a la selecció i provisió de places de metges d'urgència hospitalària de les institucions sanitàries dependents de la Conselleria de Sanitat, per la qual s'oferixen 80 places de l'esmentada categoria.  
Vista la Resolució de 25 de març de 2004, del director general de Recursos Humans, per la qual es fan públiques les qualificacions finals dels aspirants que han superat la fase de selecció del procés extraordinari de consolidació d'ocupació per a la selecció i provisió de places de metges d'urgència hospitalària de les institucions sanitàries dependents de la Conselleria de Sanitat.   
Vista la Resolució de 3 de juny del director general de Recursos Humans, per la qual es declara la pèrdua de dret de participació de diversos participants en el procés extraordinari de consolidació d'ocupació per a la selecció i provisió de places de metges d'urgència hospitalària de les institucions sanitàries dependents de la Conselleria de Sanitat  
Vista la Resolució de 2 de juliol de 2004, del director general de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de metges d'urgència hospitalària d'institucions sanitàries dependents de la Conselleria de Sanitat.  
Vista la Resolució de 15 de setembre de 2004 de la Direcció General de Recursos Humans (DOGV núm. 4855, de 04.10.04) per la qual s'inicia la fase de provisió del procés extraordinari de consolidació d'ocupació per a la selecció i provisió de places de metges d'Urgència Hospitalària d'institucions sanitàries dependents de la Conselleria de Sanitat i atés que la base Tercera. A), establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onzena de l'Orde de 23 de març de 2002 de la Conselleria de Sanitat per la qual es convoca eixe procés extraordinari.  
Tenint en compte el criteri adoptat per esta Direcció General de Recursos Humans en les convocatòries de provisió del procediment extraordinari de consolidació d'ocupació de facultatius especialistes d'Àrea, dictades a l'empara de la Llei 16/2001, de 21 de novembre, d'oferir les places vacants ocupades pels aspirants que han obtingut el nomenament en expectativa de destianció en haver superat la fase de selecció i en cas que no siga possible, per estar reservades o per no estar els interessats prestant servicis en la categoria especialitat corresponent, les vacants dels centres més pròxims a aquell en què s'estan prestant servicis.  
Per tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades en l'article 1.2 de la Resolució de 18 de gener del 2006, del director general de l'Agència Valenciana de Salut, per la qual es deleguen competències en matèria de personal, resolc:  
Modificar la Resolució de 2 de juliol de 2004 per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de metges d'Urgència Hospitalària de les institucions sanitàries dependents de la Conselleria de Sanitat, per a incloure-hi Maria Luisa Reynoso Rodríguez amb una qualificació total de 103,800 i excloure'n Antonio Martínez Montesinos.   
Eliminar de l'annex IV de la Resolució de 15 de setembre de 2004 de la Direcció General de Recursos Humans una de les places oferides en l'Hospital d'Orihuela i oferir una nova plaça en l'Hospital de Requena.  
Obrir novament el termini de quinze dies hàbils, comptats a partir de l'endemà de la publicació d'esta resolució en el Diari Oficial de la Generalitat Valenciana per a la participació del personal participant interessat en la plaça de l'Hospital de Requena d'acord amb les bases publicades en la Resolució de 15 de setembre de 2004 de la Direcció General de Recursos Humans (DOGV 4855, de 04.10.2004).  
Contra la present resolució es pot interposar incident d'execució de sentència davant el Jutjat Contenciós Administratiu núm. 7 de València, segons que disposa l'article 109 de la Llei 29/1998, de 13 de juliol, reguladora de la Jurisdicció contenciosa administrativa, en el termini de dos mesos a comptar des de l'endemà de la publicació de la present resolució.  
València, 2 de maig de 2006.. El director general de Recursos Humans: José Cano Pascual.